GLOBAL:ผลประกอบการ Q2 สูงกว่าคาดเดินหน้าเปิดสาขาต่อเนื่องแนะซื้อเป้า 16 บ.
GLOBAL:ผลประกอบการ Q2 สูงกว่าคาดยังคงประมาณการและราคาเป้าหมายของเราเชื่อว่าผลประกอบการที่น่าประทับใจน่าจะช่วยหนุนราคาหุ้นให้สูงขึ้นในระยะสั้น นอกจากนี้ยังมีโอกาสที่ประมาณการจะถูกปรับขึ้นได้อีก เนื่องจาก Global มีแนวโน้มที่จะเปิดสาขาได้มากกว่าที่เราประมาณการไว้ 7 แห่งต่อปี นับตั้งแต่ปี 2560 เป็นต้นไป ดังนั้นจึงยังคงแนะนำ "ซื้อ"ราคาเป้าหมาย 16 บาท/หุ้น
10 ส.ค. 2559

บล.บัวหลวงระบุในบทวิเคราะห์วันนี้ (10 ส.ค.) ว่า บริษัท สยามโกลบอลเฮ้าส์ จำกัด (มหาชน)หรือ GLOBAL รายงานกำไรสุทธิไตรมาส 2/59 ที่ 417 ล้านบาท เพิ่มขึ้น 58% เทียบไตรมาสก่อนหน้า แต่ลดลง 8% เทียบไตรมาสก่อหน้า  ตัวเลขดังกล่าวสูงกว่าที่เราคาด 4% เนื่องจากอัตรากำไรขั้นต้นของธุรกิจค้าปลีกขยายตัวมากกว่าที่คาด รวมถึงกำไรจากอัตราแลกเปลี่ยนจำนวน 11 ล้านบาท
ยอดขายเพิ่มขึ้น 8% เทียบช่วงเดียวกันของปีก่อนเป็น 4.8 พันล้านบาท ในขณะที่ยอดขายสาขาเดิมในไตรมาส 2/59 ลดลง  1.2% เนื่องจากฝนที่ตกหนักตั้งแต่กลางเดือนพ.ค. ทั้งนี้ GLOBAL ได้เปิดสาขาใหม่จำนวน 2 สาขาในไตรมาส 2/59 ส่งผลให้มีสาขารวมทั้งหมด 40 แห่ง
อัตรากำไรขั้นต้นขยายตัว 402bps เทียบช่วงเดียวกันของปีก่อนเป็น 20.7% ในไตรมาส 2/59 จากการเพิ่มขึ้นของสัดส่วนสินค้าแบรนด์ตัวเองและราคาเหล็กที่สูงขึ้น ทั้งนี้สัดส่วนของสินค้าแบรนด์ตัวเองที่เพิ่มขึ้นในไตรมาส 2/59 อยู่ที่ 13% เทียบกับไตรมาส 2/58 ที่ 12% ในขณะที่กำไรจากการเพิ่มขึ้นของราคาเหล็กหนุนอัตรากำไรขั้นต้นที่ประมาณ 100bps
ค่าใช้จ่ายในการขายและบริหารเพิ่มขึ้น 13% เทียบช่วงเดียวกันของปีก่อนส่งผลให้อัตราส่วนค่าใช้จ่ายในการขายและบริหารต่อยอดขายไตรมาส 2/59 มาอยู่ที่  12.7% จาก 12.1% ในไตรมาส 2/58 เนื่องจากค่าเสื่อมราคาของสาขาใหม่ อย่างไรก็ตามอัตรากำไรขั้นต้นที่ขยายตัวได้อย่างน่าประทับใจหนุนให้อัตรา EBIT เพิ่มขึ้น 378bps เทียบช่วงเดียวกันของปีก่อนมาอยู่ที่ 11.5%
อัตรากำไรขั้นต้นน่าจะปรับลงมาอยู่ที่ประมาณ 19-20% ในครึ่งปีหลัง เนื่องจากราคาขายเหล็กทรงตัวและสต็อกเหล็กราคาถูกเริ่มหมดลง อย่างไรก็ตามเรายังคาดว่าอัตรากำไรน่าจะยังขยายได้ประมาณ 100-150 bps และกำไรปกติน่าจะเพิ่มขึ้นราว 40-45% เทียบช่วงเดียวกันของปีก่อนในช่วงครึ่งหลังของปี 2559
ยังคงประมาณการและราคาเป้าหมายของเราเชื่อว่าผลประกอบการที่น่าประทับใจน่าจะช่วยหนุนราคาหุ้นให้สูงขึ้นในระยะสั้น นอกจากนี้ยังมีโอกาสที่ประมาณการจะถูกปรับขึ้นได้อีก เนื่องจาก Global มีแนวโน้มที่จะเปิดสาขาได้มากกว่าที่เราประมาณการไว้ 7 แห่งต่อปี นับตั้งแต่ปี 2560 เป็นต้นไป ดังนั้นจึงยังคงแนะนำ “ซื้อ”ราคาเป้าหมาย 16 บาท/หุ้น